Եվգենյա Դոբրովոլսկայա

**Եվգենիա Վլադիմիրովնա Դոբրովոլսկայա** (, ), թատրոնի, կինոյի և կրկնօրինակման ռուս դերասանուհի, Ռուսաստանի Դաշնության ժողովրդական արտիստ (2005)։

## Կենսագրություն
Ծնվել է 1964 թվականի դեկտեմբերի 26-ին Մոսկվայում։ 

Կինոյում նորամուտը կատարել է ռեժիսոր Պավել Չուխրայի «Վանդակ դեղձանիկների համար» () ֆիլմում, որը թողարկվել է 1983 թվականին։  Ընդհանուր առմամբ, նա նկարահանվել է ավելի քան հարյուր ֆիլմերում և սերիալներում։

1987 թվականին ավարտել է ԳԻՏԻՍ-ը (Լյուդմիլա Կասատկինայի և Սերգեյ Կոլոսովի կուրս), որից հետո ընդունվել է Մոսկվայի Մ. Գորկու անվան գեղարվեստական թատրոն։

1988-1989 թվականներին եղել է Մոսկվայի Օլեգ Տաբակովի ղեկավարած թատրոն-ստուդիայի դերասանուհի։ 1989-1991 թվականներին եղել է «Սովրեմեննիկ-2» թատրոն-ստուդիայի (ստեղծվել է Մոսկվայի գեղարվեստական թատրոնի դպրոց-ստուդիայի ավարտական կուրսի հիման վրա՝ Միխայիլ Եֆրեմովի ղեկավարությամբ) դերասանուհի։

1991 թվականից մինչև կյանքի վերջ եղել է Մոսկվայի Ա. Պ. Չեխովի անվան գեղարվեստական թատրոնի դերասանուհի։

### Հիվանդություն և մահ
2023 թվականին Եվգենյա Դոբրովոլսկայայի մոտ ախտորոշվել է քաղցկեղ։ 

Հետազոտությունը ցույց է տվել ստամոքսի քաղցկեղի ագրեսիվ ձև՝ ներմաշկային մետաստազներով, ինչպես նաև ուղեղի մետաստազներով։ 2024 թվականի սկզբին Դոբրովոլսկայան անցել է քիմիաթերապիայի վեց կուրս, սակայն հիվանդությունը շարունակել է զարգանալ։ 

Մահից առաջ դերասանուհին մեկ ամիս անցկացրել է Մոսկվայի պալիատիվ օգնության կենտրոնում։

Մահացել է 2025 թվականի հունվարի 10-ին 60 տարեկան հասակում՝ երկարատև հիվանդությունից հետո։  Դերասանուհու մահվան նախնական պատճառը եղել է սուր սրտային անբավարարություն՝ օնկոլոգիական հիվանդության ֆոնին։ 

Դերասանուհուն վերջին հրաժեշտը տեղի է ունեցել հունվարի 14-ին Մոսկվայի Ա. Պ. Չեխովի անվան գեղարվեստական թատրոնի հիմնական բեմում։  Թաղված է Տրոեկուրովյան գերեզմանատանը։

## Անձնական կյանք
* Առաջին ամուսինը՝ Վյաչեսլավ Բարանով (1958-2012), դերասան, ամուսնալուծվել են 1987 թվականին,  
** Որդի՝ Ստեպան Դոբրովոլսկի (ծնվ.՝ 1 նոյեմբերի, 1986), ավարտել է Պլեխանովի համալսարանը, ապրում է Լոնդոնում, զբաղվում է ներդրումային բիզնեսով, ամուսնացած է սլովակ մոդել Բարբորա Բեդիովայի հետ,  
*** Թոռ՝ Դանիել Դոբրովոլսկի (ծնվ.՝ 2021),
* Երկրորդ ամուսինը (1990 թվականի հունվար - 1997 թվականի դեկտեմբեր)՝ Միխայիլ Եֆրեմով (ծնվ.՝ 1963), դերասան, Ռուսաստանի Դաշնության վաստակավոր արտիստ (1995), 
** Որդի՝ Նիկոլայ Եֆրեմով (ծնվ.՝1 6 օգոստոսի, 1991), դերասան, նկարահանվել է «Սպիտակ գվարդիա» հեռուստասերիալում և այլ ֆիլմերում,  
*** Թոռնուհի՝ Ալլա Եֆրեմովա (ծնվ.՝ 15 նոյեմբերի, 2019),  
* Արտամուսնական հարաբերություններ (2001-2002)՝ Յարոսլավ Բոյկո (ծնվ.՝ 1970), դերասան,  
** Որդի՝ Յան Բոյկո (ծնվ.՝ 19 հուլիսի, 2002), սովորել է դերասանական ֆակուլտետում,
* Երրորդ ամուսինը (2009-2022)՝ Դմիտրի Մանաննիկով (ծնվ.՝ 1977), կինոօպերատոր, 
** Դուստր՝ Անաստասիա Մանաննիկովա (ծնվ.՝ 6 փետրվարի, 2009)։

## Ֆիլմագրություն
; Գեղարվեստական ֆիլմեր

{{Ֆիլմում|2003||Бульварный переплёт|Вера

{{Ֆիլմում|2010|Տղան Մարսից|Парень с Марса|мать Юли

силиса

### Հեռուստասերիալներ

{{Ֆիլմում|2016|Սիրո բոլոր տարիքները|Все возрасты любви]]

## Ճանաչում և մրցանակներ
*Պետական պարգևներ*
* 1998 - Ռուսաստանի Դաշնության վաստակավոր արտիստ
* 2005 - Ռուսաստանի Դաշնության ժողովրդական արտիստ

*Այլ մրցանակներ, խրախուսանքներ և հանրային ճանաչում*
* 1985 - Սոցերկրների երիտասարդ կինոգործիչների միջազգային կինոփառատոնի մրցանակ կնոջ լավագույն դերակատարման համար (Կոշալին, Լեհաստան) («Վանդակ դեղձանիկների համար» ֆիլմ)
* 1990 - «Վաղվա աստղերը» միջազգային կինոփառատոնի ժյուրիի հատուկ մրցանակ (Ժնև) («Առաջին հարկ» ֆիլմ)
* 1990 - «Золотой Дюк» փառատոնի մրցանակ կնոջ լավագույն դերակատարման համար(Օդեսա) («Առաջին հարկ» ֆիլմ)
* 2001 - «Ոսկե խոյ» մրցանակ երկրորդ պլանի կնոջ լավագույն դերակատարման համար («Մեխանիկական սյուիտ» ֆիլմ)
* 2002 - «Նիկա» մրցանակ երկրորդ պլանի կնոջ լավագույն դերակատարման համար («Մեխանիկական սյուիտ» ֆիլմ)
* 2003- «Բրիգանտինա» կինոփառատոնի մրցանակ «Լավագույն դերասանուհի» անվանակարգում «Бульварный переплёт» ֆիլմի համար
* 2007 - Ռուսական կինոյի «Պատուհան դեպի Եվրոպա» փառատոնի  «Серебряная ладья» ժյուրիի հատուկ մրցանակ կնոջ լավագույն դերակատարման համար («Դերասանուհին» ֆիլմ)
* 2007 - «Виват кино России!» XV կինոփառատոնի մրցանակ կնոջ լավագույն դերակատարման համար («Թափվող տերևների բլյուզ» ֆիլմ) 
* 2008 - «Ոսկե արծիվ» մրցանակ կինոյում կնոջ լավագույն դերակատարման համար («Դերասանուհին» ֆիլմ)
* 2025 - «Նիկա» մրցանակ երկրորդ պլանի կնոջ լավագույն դերակատարման համար («Хуже всех» ֆիլմ, հետմահու)

## Վավերագրական ֆիլմեր և հեռուստահաղորդումներ
* «Евгения Добровольская. *„Встречи на Моховой“*» («Հինգերորդ ալիք», 2008)
* «Евгения Добровольская. *„Всё было по любви“*» («Առաջին ալիք», 2014)

## Ծանոթագրություններ

## Արտաքին հղումներ
* Интервью Евгении Добровольской газете Комсомольская правда
* 

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի դերասաններ
Կատեգորիա:Խորհրդային դերասանուհիներ
Կատեգորիա:Մոսկվա քաղաքում մահացածներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս հեռուստատեսային դերասանուհիներ
Կատեգորիա:Ռուսաստանի հեռուստատեսության դերասաններ
Կատեգորիա:Տրոեկուրովյան գերեզմանատանը թաղվածներ